L'exposició ‘El Cáliz Revelado’ romandrà a Sagunt fins al 7 de setembre
27 d’agost 2021

La Delegació de Turisme de l'Ajuntament de Sagunt juntament amb Turisme Comunitat Valenciana, han organitzat l'exposició _El Cáliz Revelado_, amb la col·laboració de la Cofradía de la Purísima Sangre de Nuestro Señor Jesucristo de Sagunt i la Fundació Bancaixa de Sagunt.  
  

Cal destacar que esta exposició s'emmarca dins d'un projecte d'exposició itinerant que viatja per les poblacions que configuren la Ruta del Greal i romandrà a Sagunt fins dimarts 7 de setembre.  
  

D'esta manera, es fa partícips a les poblacions de la Ruta del Greal de la història de la relíquia i la connexió amb les seues ciutats, a més de vincular les diferents poblacions a través de les marques de picapedrer en els seus edificis.   
  

_El Cáliz Revelado_ consta de 10 panells en els quals es pot veure informació diversa sobre: l'arqueologia, la ruta, els patrons de disseny, la inscripció,… entre d’altres. A més, en esta ocasió, compta amb la rèplica del Santo Cáliz  que la Catedral de València va concedir a la Confraria de la Sang, lloc on es custodia habitualment. L'exposició també es complementarà amb una sèrie d'activitats culturals i dinàmiques per a xiquets, famílies i majors.   
  

L'exposició s'allotja en la seu de la Fundació Bancaixa, situada a la Casa Capellà Pallarés (C/ Cavallers, 12) i és d'accés lliure i gratuït. Es pot visitar des del 18 de juny fins al 7 de setembre, en horari de dilluns a divendres de 10.00 a 14.00 hores o de 17.00 a 21.00 hores; i els dissabtes de 10.00 a 14.00 hores. Per a conéixer més informació sobre l'exposició es pot visitar el següent [enllaç](https://ruta-grial.comunitatvalenciana.com/ruta-grial).

  

  

​

*   [](http://www.facebook.com/sharer.php?u=https://aytosagunto.es/va/actualitat/l-exposicio-el-caliz-revelado-romandra-a-sagunt-fins-al-7-de-setembre/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-el-caliz-revelado-romandra-a-sagunt-fins-al-7-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-el-caliz-revelado-romandra-a-sagunt-fins-al-7-de-setembre/ "Linked In")
*   [](mailto:?body=https://aytosagunto.es/va/actualitat/l-exposicio-el-caliz-revelado-romandra-a-sagunt-fins-al-7-de-setembre/)